section_heading: Podrijetlo
paragraph_text: Ministarstvo obrane formiralo je odbor za odabir zrakoplova, koji je imao mandat razmotriti sve činjenice i odabrati opciju koja bi zadovoljavala uvjete, a čiji bi odabir dao i najbolje financijske i strateške rezultate. Odbor je razmatrao sve mogućnosti, od vlastite proizvodnje, proizvodnja pod licencijom, ili uvoz potpuno novih zrakoplova. Tijekom prvih razgovora Saab je ponudio preinaku zrakoplova Saab 38 pod imenom B3LA i preinaku Viggena kroz projekt A 20. Kroz ove projekte Saab bi napravio preinake u kojim bi Saab 38 dobio mogućnosti navalnog i trenažnog zrakoplova, dok bi A 20 dobio uloge lovca, navalnog i izviđačkog zrakoplova. Švedska je razmatrala inozemne zrakoplove kao General Dynamics F-16 Fighting Falcon, McDonnell Douglas F/A-18 Hornet, Northrop F-20 Tigershark i Dassault Mirage 2000. U listopadu 1978. godine vrhovni zapovjednik Lennart Ljung izjavio je da se A 20 i B3LA, neće razmatrati s JAS-om, F-16 ili F-18. Godine 1979. Vlada je 1979. godine imenovala povjerenstvo vojne zrakoplovne industrije (MFK 79), u kojem su iznesene tri mogućnosti odabira zrakoplova, isto tako navedeno je da je tadašnja namjenska zrakoplovna industrija zapošljavala oko 12.000 djelatnika i također su bili katalizator drugim industrijama u Švedskoj. Nakon završenog izvještaja, tadašnja švedska vlada odlučila je da Saab razvije novi švedski zrakoplov. Iako bi takvo rješenje iziskivalo najviše vremena za uvođenje novog zrakoplova, rezultiralo bi najvećim koristima za cijelu Švedsku.